રાહુલને ટી20 ફોર્મેટનો સ્પેશિયાલિસ્ટ બેટ્સમેન માનવામાં આવે છે. અગાઉ તેણે IPLમાં ધમાકેદાર પ્રદર્શન કર્યું હતું. ટી20 ઈન્ટરનેશનલની વાત કરીએ તો રાહુલે હવે એક નવો રેકોર્ડ બનાવી લીધો છે અને દંગ કરનારી વાત એ છે કે, તેણે આ રેકોર્ડમાં ભારતીય કેપ્ટન વિરાટ કોહલીને પણ પાછળ છોડી દીધો છે. રાહુલ ટી20 ફોર્મેટમાં સૌથી વધુ એવરેજથી રન બનાવનારો બેટ્સમેન બની ગયો છે. તેણે 50 રનથી વધુની એવરેજથી રન બનાવનારા પાકિસ્તાનના બાબર આઝમને પછાડી નંબર 1નું સ્થાન મેળવી લીધું છે.